1. tétel

A nevelés értelmezése, szerepe az 

egyén és a társadalom életében

A nevelés = másokra kiható tevékenység, kettőről van szó aki nevel és akit nevel. A nevelés valaminek a kifejlesztése, kialakítása, embernek emberre irányuló alakító tevékenysége. Az ember nevelése arra törekszik, hogy a kényszerítő eszköz helyébe fokozatosan a növendék értelmessége, önálló elhatározása lépjen. 

A nevelésben legfontosabb mozzanat a szellemi úton a szellemi életre való hatás.

A  nevelés határok sorozata, huzamosan tart, sok részletből áll. A nevelői tevékenység részletei sokszor ismétlődnek, egyik  a másikhoz kapcsolódik, egymást kölcsönösen kiegészítik. A nevelés folyamán a közvetlen közvetlen feladatok állandóan módosulnak, ezért az eszközök alkalmazása is változik, a nevelő és a növendék viszonya folyamatosan alakul.

A nevelés hosszú ideig tartó, folyamatos és változatos tevékenység. Az életnek csak egy szakaszában folyik, határozott időpontja van a kezdetének és egyszer csak megszűnik. Van az életnek egy olyan szakasza, amelyben többé nem beszélhetünk nevelésről, mert az ember már annyira kifejlett, hogy más ember vezetésére már nincs többé szüksége, a nevelés véget ér az ember maga kormányozza önmagát. 

A nevelés a születéstől az önálló létig tart. A nevelés előkészít az életre. 

A nevelés az a tevékenység, amely az élet személyes alakítására, a mindenféle viszonyok között való megállásra igyekszik az embert alkalmassá tenni.

Nevelő, fejlesztő tevékenység – a tanítás – tanulás, - a társadalmilag hasznos munka, - az öntevékeny társas közösségi  élet, - a szabadidős tevékenység.

A nevelés lényege ​– értékközvetítés, értékteremtés.

A nevelő a maga cél és értékelméletét valamilyen filozófiai vagy politikai koncepcióból próbálta levezetni és ezen koncepcióhoz időszerűtlenné válása devalválta a nevelés célkitűzéseit, értékrendjét.

A neveléstudománynak öntörvényszerűen kell kialakítani saját cél- és értékelméletét.

A nevelés az egyén konstruktív (építő) életvezetése.

A konstruktív életvezetés, mint nevelési érték.

Konstruktív életvezetésen olyan életvitelt értünk, amely szociálisan értékes, de egyénileg is eredményes, megfelel a kettős kritériumnak. A pedagógiai tevékenység által konstruktív életvezetés az egyik legfontosabb emberi érték.

A nevelés keretében folyamatosan törekszünk a gyerekek, szociálisan értékes, közösségfejlesztő, morális magatartás és tevékenységformák stimulálására, megerősítésére, ezzel párhuzamosan pedig destruktív (romboló) megnyilvánulásaik leépítésére, ennek eredménye az egyén konstruktív magatartás és tevékenységrepertoárjának megszilárdulása, a konstruktív életvezetés tárgyiasult megjelenési formája.

Az egyén életvezetését attól függően értékeljük, és tekintjük konstruktívnak, hogy az illető mit tesz, mit alkot vagy mit követ el.

A nevelő fejlesztő tevékenység  - oktatás – képzés – nevelés

Oktatás: Intézményes keretek között, tanítás – tanulás célszerű megnevezése, a tanulók                          
      elméleti és gyakorlati szempontból értékes tudásra tesznek szert.

Képzés: Az ismeretek alkalmazásához szükséges jártasságok készségek, képességek           
     kifejlesztése, begyakorlása.

Nevelés:  Szándékolt nevelő hatások közvetlen és közvetett érvényesülése.

A nevelő hatás maradandó, pozitív változást idéz elő a neveltek szociokultúrális minőségében.

2. tétel

Az értékekre alapozott nevelési modell

Az érték olyan produktum, amely kettős funkciót tölt be, hozzájárul a szűkebb és tágabb emberi közösségek fejlődéséhez – közösségfejlesztő funkció.

Elősegíti az egyén fejlődését – individuális fejlesztő funkció

Az emberi társadalomban több értékteremtő tevékenységforma található. (én tev., jogi tev.)

Pedagógiai, nevelési érték= az egyén konstruktív életvezetése.

A nevelési célok kialakításakor azt kell mérlegelni, hogy mi az, ami a személyiségfejlődés szempontjából értékes.

A II. világháború után Európa különböző  országaiban értékválságról, értékzavarról beszéltek. Nálunk a 70-es évek végén a 80-as évek elején kezdett felerősödni. A társadalom válságáról van szó, a társadalmi rétegek értékektől való elfordulása, normákkal, szabályokkal való szembehelyezkedés.

Az értékek átszármaztatása örök társi probléma.

Az idősebb nemzedék hinni akar abban, hogy saját értékrendszere utódai számára minta, követésre méltó.

A feltörekvő nemzedék eltér a felkínált értékrendszertől (változó világ), komoly konfliktus – nem alakul ki határozott értéktudat.

A társi változások negatív jelenségei – munkanélküliség, család válsága, kilátástalan helyzet – az erkölcsi felfogás fellazulásához vezet. Az emberek manipulálására, a hagyományok széttörésére, a korábbi értékek veszélyeztetésére törekszik, ezáltal az értéktudat is a manipuláció áldozatává válik.

Értékrendbeli eltérések vannak különböző kultúrák között, egy kultúrán belül a társi változások miatt.

Az egyének, csoportok értékorientációját befolyásolja a társi helyzetük, lehetőségeik, neveltségi – műveltségi szintjük, a munkamegosztásban való részvételük.

A kultúrát alkotó értékek objektív jellegűek, a felnövekvő nemzedék számára adottak. Vannak olyan alapértékek, melyek szinte valamennyi kultúrában értékesek. Pl.: nagyra értékelik az életet, szeretet, hűséget, igazságot, tiltják a gyilkosságot, a vérfertőzést, a lopást – univerzális értékek.

A neveléstudománynak olyan az európaiságra és a magyar nemzeti kultúrára alapozott értékrendszert kell kialakítani, amely a legoptimálisabb mértékben a neveltek személyiségfejlődését szolgálja.

A biológia lét értékei : az élet tisztelete, védelme, az egyén optimális testi-lelki egyénisége, az egészség megőrzésének fontossága, az egészséges életmód megvalósításának képessége:

· testi képességek (állóképesség, erő, izom)

· önellátási képességek (tisztálkodás, testápolás, étkezés)

· egészségvédő képességek (egészségre káros hatások)

Az én harmóniájára vonatkozó értékek – az éntudat, a saját személyiség vállalása, nyitottság az élményekre.

Társas kapcsolatokra vonatkozó értékek – szenmlyes kapcsolatok, intim emberi kapcsolatok, barátság, szerelem, szociális kapcsolatok, segítő életmód, szociális kommunikáció. A másik ember tisztelete, másokért való felelősségvállalás. A mindennapi érintkezéssel kapcsolatos értékek, udvariasság, figyelmesség, mások tiszteletben tartása, előítélet mentesség, konfliktusok kezelése.

A társadalmi eredményességre vonatkozó értékek – önmagunk és környezetünk megismerésének igénye, törekvés a valóság megértésére, igény az önművelésre, értékteremtésre való képesség fejlesztése.

A munkával kapcsolatos értékek – céltudatosság, szorgalom, rendszeresség, alaposság, minőség, igényesség, alkalmazkodás a követelményekhez.

A humanizált társadalom és világkép értékei –  a hazával, a nemzettel kapcsolatos értékek, haza megismerése, szeretete, megóvása, a nemzeti kultúra ápolása, hagyományok, szimbólumok megismerése, ápolása, hazaszeretet, más népek tisztelete, kultúrájuk tiszteletben tartása.

A civil társadalommal kapcsolatos értékek - alkotmányosság, törvényesség, állampolgári jogok tisztelete, az emberek egyenlőségének elismerése, törekvés a demokrácia érvényesítésére, az etnikai, faji, vallási különbségek elfogadására. Az egyetemes emberi jogok tiszteletben tartása, felelősségvállalás, az emberiség közös problémáinak megoldásában.

A  világra vonatkozó értékek – az európai hagyományok, kulturális örökség tisztelete, törekvés ennek elsajátítására, befogadására.

A vázolt értékstruktúra nem minta, csak példa. Még mint példa is számtalan ponton vitatható.

3. tétel

A nevelési irányzatok

A XX. századot  megelőzően a nevelés elméletét és gyakorlatát Comenius és Herbart fogalmazta meg és tette közzé. A nevelés fontosságát hangsúlyozták.

Herbart szerint az iskola alapvető tevékenységét a tanítást is a nevelés szolgálatába kell állítani.

Comenius kiemeli, hogy olyan iskolákat állítsanak fel, amelyben mindkét nembeli ifjúság elsajátítsa a tudományokat, a művelt emberhez illő erkölcsöket.

A nevelési feladatokat döntően egy tevékenységforma az oktatás keretében vélték megoldhatónak, szűk tevékenységi bázist biztosítottak a sokféle nevelési feladat megoldása számára. Ez a nevelés hatásrendszerének beszűküléséhez és nem kellő hatékonyságához, egyoldalú fejlesztéséhez vezetett.

A tanítást nem kellően motiválták a gyerekek érdeklődésének, életkori sajátosságainak. Az ilyen elemek gátolják azt, hogy a gyerek azonosuljon az adott tevékenységformával, hogy nyitottan fogadja annak nevelő hatását. A gyerekek aktivitása háttérbe szorult, a nevelt passzív befogadó tényezővé vált. A pedagógustól kiinduló, közvetlenül a gyerekre irányuló direkt kényszerítő eljárások. Rontotta a nevelő – gyerek kapcsolatát.

A közvetített ismeretanyag elvontan elméleti jellegű, életidegen, nélkülözte a kapcsolatot a gyakorlati élettel. 

Verbális (magyarázat, szóbeli ismétlés útján közvetítették.

Monotonná, nyomasztóvá tette az oktatás – nevelés folyamatát. A pedagógusszerep érzékelő, osztályozó, kategorizáló, felülről minősítő, tekintélyi alapon irányító.

Távolságtartás gyerek – pedagógus között, gátja  volt, nem elősegítője a nevelés eredményességének.

A XX. század fordulója előtt megindultak a próbálkozások más nevelési teória és gyakorlat kidolgozására – Rousseau, Pestalozzi.

A XX. századi nevelésértelmezés kritériumai:

A XX. század fordulóján értek be azok a gazdasági, társadalmi, kulturális és tudományos feltételek, amelyek ösztönző hatást gyakoroltak a nevelés megújítására is.

Új típusú iskolák, nevelési koncepciók jelentek meg.

Nem normatív jellegűek – a leendő állampolgár nevelése konkrétan megjelölve a személyi, tárgyi és hatásrendszerbeli feltételeket, amelyek a személyiség fejlődését állampolgárrá válását elősegítik.

Széles tevékenységrepertoár – a gyerek életkorához, érdeklődéséhez alkalmazkodva – megszüntetve  az iskola monoton jellegét. Központi helyet foglal a tanulói aktivitás, a gyereke tevékenykedtetése, individuális és csoportmunka.

Minden tanulót aktivizálnak, bekapcsolódnak a nevelő hatású tevékenység folyamatába, szoros kapcsolat a gyerekek és a feladatok között, kialakítva a gyerekeknél az eredményes együttműködés számos értékes és nélkülözhetetlen magatartásformáját.

A nevelési folyamatban megszűnik a verbális (szóban megnyilvánuló) és intellektuális-logikai (értelmi, észbeli) hatások dominanciája (irányító jellege) ezek helyére a tevékenység és tapasztalat lép.

Megváltozik a pedagógus pozíciója, szerepe.

Megszűnik a távolságtartás, az együttműködés kap szerepet, támogató, tanácsadó. Nyitottabbá teszi a gyerekeket, a nevelői irányítás közvetettebbé válik.

4. tétel

A XX. század nevelési modelljei

A nevelési modellek sokaságát legalább 3 szempont szerint osztályozhatjuk:

· nevelési értékközvetítés érvényesülése szerint:

1. normatív (irányadó) nevelési koncepció:

Maradandó emberi értékek, magatartási normák normatív közvetítése – fennmaradó értékek szerepet kell, hogy kapjanak az egyén életében. Pontosan meghatározzák a célkitűzéseket.

2. értékrelativista koncepció:

A szociális-etikai értékek a múltban fogalmazódtak, veszítenek értékükből, használhatóságból a világ folytonos változása miatt. A gyerekeket életszerű körülmények között kell tevékenykedtetni – tapasztalatokhoz jutnak, ezek alapján a maga számára normákat alakít ki.

· nevelési folyamat szabályozottsága  szerint:

1. irányított nevelési modellek:

A nevelő által történő irányítás, ő írja elő, hogy a tananyagot milyen formában és sorrendben kell feldolgozni. Kevés teret ad a gyerek ötleteinek, érdeklődésének.

2. szabad nevelési modell:

Kizárja a külső, pedagógusok általi irányítást. A gyerek érdeklődéséhez, életkori sajátosságaihoz kell igazodni, a nevelő feladata a feltételek megteremtése, szolgáló és nem szabályozó tényező. A gyerek választása érvényesül.

· nevelési hatásszervezés szerint:

1. intellektuális (értelem, ész, felfogóképesség) nevelési koncepciók:

Nagy jelentőséget tulajdonít a humán tárgyak ismeretanyagának, az abban foglalt erkölcsi-szociális mintáknak. Ezek hozzájárulnak a neveltek magas rendű életvezetési elképzeléseihez. Feltételezi, hogy a tudomány és a kultúra döntően befolyásolja az életvezetési elképzelések, konstruktív meggyőződések kifejlesztését.

2. naturalisztikus nevelési koncepciók:

Tapasztalat és beidegződés begyakorlása döntő fontossága. Elsősorban a konstruktív magatartási szokások kialakítására kell törekedni, mivel az egyén magatartását, szociális arculatát és életvitelét szokásrendszere determinálja. (meghatároz)

5. tétel

Nevelési irányzatok a XX. században

A nevelési irányzatok a neveléselméleti modellek konkretizált, gyakorlati változatok.

1. A neotomizmus nevelésfogalma:

Nem reformpedagógia terméke, de a XX. században a neveléssel kapcsolatos elvárásokhoz jól adaptálódott. Nem mond le a nevelési folyamat külső irányítás  alkalmasságáról, határozottan megfogalmazza célkitűzéseket tesz, átalakít.

A nevelés célja: a vallásos életvitel elfogadtatása, a keresztény vallás követelményeit követő életre történő felkészítés. 

A személyiség 2 komponensből épül fel:  test és lélek. 

A lélek a meghatározó, ennek formálása a nevelés fő feladata. A humán tárgyak (művészetek, vallás) keretében, konzerválódott etikai minták közvetítésére. A hatékony nevelés feltétele az iskola tantárgyi rendszerének humanizálódása. – Ez bizonyítja a hatékony erkölcsi – vallási modellközvetítést.

2. Az instrumentalista irányzat:

Tipikusan XX. Századi nevelési koncepció.

Lemond a morális elvek és értékek közvetítéséről, azaz régi tapasztalatokat tükröznek, nem adnak támpontot a mai állampolgár számára magatartásának irányításához.

A nevelés feladata az állampolgári magatartás módszereinek elsajátítása, elemezni tudja a konkrét élethelyzetet, kiválasztja azt a magatartásformát, amely az adott élethelyzet sikeres megoldásához vezet.

Kialakítása – a közösségben folytatott tevékenység és kooperáció keretében valósítható meg.

· különböző élethelyzetek teremtése

· egyúttal erkölcsi-társadalmi problémahelyzetek, döntést kíván a gyerektől

· a gyerek saját döntései következményeit tapasztalja

· tapasztalatait értelmezi, elemzi

· ezek alapján következtetéseket von le  jóról-rosszról, helyesről-helytelenről

· ennek eredményeképpen fejlődik ki az egyénnek az a képessége, hogy úgy éljen mint felelős társadalmi lény vagyis szociális szempontok alapján tudja irányítani magatartását.

A tananyag kiválasztásában a gyakorlati szempontokat tartja elsődlegesnek, segítve elő az élethelyzetek sikeres megoldását.

A társadalmi elvárásokhoz igazodó magatartás.

3. A funkcionális nevelés:

Nem értékközvetítő, olyan lelki folyamatokat és képződményeket kell a nevelés folyamatában kifejleszteni, amelyek jelenlegi és jövőbeni cselekvések meghatározásában szerepet játszanak.

A gyermekkort az emberi élet olyan szakaszaként értelmezi, melynek funkciója a felnőtt élet feladataira való felkészülés, játék és utánzás keretében a nevelés folyamata nem kívülről irányított, hanem a gyermek érdeklődéséhez életrajzi sajátosságaihoz igazodik.  Az iskola, a pedagógus feladata megteremteni a lehetőségeket, segítség adás.

4. Az önkibontakoztatás nevelési irányzata:

Szabad nevelési irányzat, nem tartja a nevelés feladatának magatartási-erkölcsi normák közvetítését – merevek a dinamikusan változó élettel szemben. Szubjektív (egyéni, saját felfogás) meggyőződések, ideálok fontosságának hangsúlyozása.

A gyereket támogatni kell, hogy önmaga bontakoztassa ki ezeket a szubjektív meggyőződéseket, ideálokat. Ehhez az iskolának érdeklődésen alapuló tanulást kell szerveznie, a gyerek maga válasszon a  lehetőségekből, önmagát fejlessze a pedagógus feladata a feltételek megteremtése, konzultatív segítségadás.

5. A társadalmi partnerviszonyra nevelés koncepciója:

A gyerekek magukra hagyva, a pedagógus ösztönzése és irányítása nélkül nem képesek meghaladni saját kiinduló fejlettségi szintjüket, fejlődésük, nevelődésük leáll. A jóindulatot, a kompromisszumkészséget kell kialakítani a gyerekben. Csak ezen tulajdonságok birtokában tekinthető az egyén teljes értékű állampolgárnak, szokásformálás útján érhető el – az egyén az életben előálló konfliktushelyzetekre konstruktívan, kompromisszumkészen, a partneri magatartás szellemében fog reagálni. A nevelési folyamatban a beidegző, formáló hatásegyütteseknek kell dominálni.

Minden gyerek számára biztosítani kell a kezdeményezés, aktivitás lehetőségét. (iskola, család) szociális játékmező, magatartási szerep, gyakorolhatják a partneri magatartásformákat, a konfliktusok konstruktív megoldását. Az optimális magatartásformákra történő rávezetés és ösztönzés a pedagógus feladata.

6. tétel

A szintézis lehetőségei  a nevelésértelmezés terén

Optimális neveléselméleti és gyakorlati nevelési modell – az alternatív neveléselméletek egyoldalúságainak kiküszöbölése.

A kifejtett törvényszerűségek, összefüggések támpontot nyújtanak a különböző típusú iskolák keretében jelentkező nevelési problémák kezeléséhez.

1. Plurális értékközvetítés a nevelési folyamatban:

A nevelés lényegét tekintve értékközvetítő tevékenység. A közvetítendő értékekről szóló lemondás rontja a nevelési tevékenység célirányosságát, hatásfokát. 

Meg kell határozni a közvetítendő értékeket – közösségi és individuális (egyéni, sajátos) mindkettőre szükség van, hogy az egyén  konstruktív életvezetést realizáljon.

2. Komplexitás  a nevelési folyamatban:

A nevelési folyamatban mind a konstruktív életvezetési modellek, mind pedig a konstruktív meggyőződések fejlesztése elengedhetetlen. Olyan nevelési hatásegyüttesek megszervezését kell biztosítani, amelyek alkalmasak a 3 ösztönző – motivációs képződmény fejlesztésére. Szükség van a szokásrendszer és az  életvezetési modellek, minták formálását szolgáló beidegző-begyakorló, tevékenységbeli, tapasztalati és kortársi interakciós hatásegyüttesek működtetésére, de a meggyőződések alakulását befolyásoló intellektuális (logikai, észbeli) és verbális (szóbeli, beszédben megnyilvánuló) hatások megszervezésére is.

3. Közvetlen és közvetett irányítás egyensúlya a nevelésben:

A szintézis lehetősége ezen a ponton olyan formában jelentkezik, hogy a közvetlen irányításra reagáló – elfogadóan a 10. életévig ez, az irányítási forma alkalmazható. Ezt követően át kell térni a közvetett irányításra. Ez az irányítási mód megfelel a gyerekek életkori sajátosságainak, figyelembe veszi a közvetlen irányítással szembeni ellenállásukat, ugyanakkor mégis biztosítja a célszerűséget és hatékonyságot a nevelési folyamatban. A tanulók közötti interakciók formáló hatási is optimális szinten tartható.

7. tétel

A nevelési folyamat strukturális sajátosságai

A nevelés annak a társi elvárásnak teljesítésére törekszik, hogy az egyént felkészítse magasrendű szociális funkciók ellátására, meghatározott minőségű társi aktivitásra a társilag értékes, de egyedileg is eredményes magatartás- és tevékenységformák kialakítására irányul.

A nemzet vagy társadalom érdekeinek szolgálatában funkcionál – közösségfejlesztő magatartás- vagy tevékenységformák megerősítésére célzó törekvés. 

A nevelés gyakorlata az egyént optimális színvonalú közösség- és önfejlesztő aktivitásra – konstruktív életvezetésre törekszik felkészíteni. A személyiséget annak megfelelően értékeli, hogy milyen mértékben fejti ki közösség és önfejlesztő aktivitását.

Erkölcsi nevelés:

· szellemi, fizikai, közéleti munka

· közösség, szellemi, kultúrális és természeti értékek védelme

· segítőkészség

· fegyelmezett magatartás

Önfejlesztő magatartás kialakítása:

· intellektuális – művelődési tevékenység

· esztétikai élmény befogadására és alkotására irányuló tevékenység

Aktivitás:

· ösztönző reguláló sajátosságcsoport – foglalja magában a motivációs-szükségleti képződményeket

· szervező-végrehajtó sajátosságcsoport – lényegében az ismeretekből, jártasságokból, készségekből, képességekből épül fel 

A nevelési folyamat struktúrájának eredménye a közösség és önkifejlesztő magatartás- és tevékenységformák kialakulása, megszilárdulása.

A nevelési feladatok megoldása azt jelenti, hogy az embert képessé teszik erkölcsi intellektuális, esztétikai jellegű tevékenységformák önálló produkálására, illetve szükségletet alakítanak ki személyiségében az ilyen irányú aktivitás iránt, a nevelés befejezése után autonóm módon közösségfejlesztő, önfejlesztő aktivitást fejtsen ki.

Jellem (a közösségfejlesztő aktivitás szükségleti rétegének formai sajátossága) – azoknak a szokásos módoknak az együttese, amelyekkel az egyén a szociális helyzetekre reagál.

 Alkotó elemei: példa – és eszményképek, meggyőződések

Jellemformálás – jutalmazás-büntetés, valamint nem tudatos utánzás, belátás útján.

8. tétel

A tevékenység, mint a nevelési folyamat alapja

A nevelési folyamat, s az abban funkcionáló nevelési hatásrendszer alapjának a tanulók tevékenysége tekinthető.

A nevelés célkitűzéseit mindig a tanulók nevelő hatásokkal és nevelési eljárásokkal, tehát külsőleg irányított azaz heteronóm vezérlési tevékenységek rendszerében törekedtek realizálni, kialakítani.

· formai változatai: a tanulmányi tevékenység, az önkormányzati tevékenység, a fizikai munkatevékenység, a szabadidős tevékenység alkotja  az egyén tevékenységét.

· A tevékenység tartalmi-minőségi értelemben lehet közösségfejlesztő, önfejlesztő vagy önérvényesítő-egoisztikus jellegű

· A tevékenység szabályozása: folyamatosan erősítjük a közösségfejlesztő, önfejlesztő akciók, elemek gyakoriságát, szelektáljuk, kiiktatjuk, visszafejlesztjük az egoisztikus, destruktív elemeket.

· A gyerekek tevékenységét tudatosan és célratörően irányítjuk, hogy olyan belső magatartásreguláció fejlődjön ki, amely társadalmilag és egyénileg egyaránt értékes autonóm aktivitást eredményez.

· A belső magatartás- és tevékenységreguláció minőségét eredetileg külső tevékenység minősége határozza meg – ez viszont döntő mértékben függ a pedagógiai tevékenység szabályozás minőségétől

· Fontos- a pedagógia tevékenységszabályozás céljait, irányát tekintve essen egybe a társadalmi elvárásokkal és az eszközök hatékonyak legyenek.

Az individiumra az aktivitás,  tevékenység, mint életjelenség születéstől kezdődően élete végéig jellemző.

Az egyedfejlődés kezdetén tárgyi környezetből származó szituatív hatások befolyása alatt áll, ennek megfelelően kevéssé irányított, impulzív jellegű.

Ezt követően a személyi környezettől kapott gondoskodó beavatkozások nyomán kialakul a gyermekben a felnőttekkel való kapcsolattartás másodlagos szükséglete, ami arra indítja, hogy elfogadja a személyi környezet tekintélyi irányítását és teljeskörű aktivitását ennek a szabályozásnak vesse alá, (család, iskola). Ezzel párhuzamosan a tevékenység és az életvitel alakulását egyre inkább a kortársakkal létesülő kapcsolatos minősége, az ő akcióik és reakcióik jellege szabja meg, erősödik a társakkal való kapcsolattartás másodlagos szükséglete is. Következménye: a tevékenység tekintélyi szabályozását kiegészíti, majd felváltja a tevékenység szociális szabályozása.

A tevékenység tekintélyi és szociális szabályozás alatt álló fejlődési fázisát külső vagyis heteronóm szabályozású tevékenységnek nevezzük, meghatározó jelentőségű. A személyiség ösztönző-reguláló komponensének minőségét, ezzel együtt az egyén belső vagyis autonóm vezérlési aktivitásának minőségét is meghatározza.

Aktivitás, mint a nevelési folyamat alapja egymásra épülő szakaszokból tevődik össze:

· impulzív aktivitás

· heteronóm aktivitás: - tekintélyi szabályozás alatt álló

                                    szociális szabályozás alatt álló

· autonóm szabályozású aktivitás

9. tétel

A tevékenység szabályozó tényezői a nevelési folyamatban

Az aktivitás a tevékenység közvetlen elindítói és lefutásának irányítói a hetereonóm szabályozás fázisában a nevelő határoz – meghatározott forrásai vannak – a nevelési tényezők – tekintélyi személyek, szociális tényezők: – szülők, nevelők kortársak, kortárscsoportok

·                                                             feladatok, amelyekben a tevékenységrendszer              




  realizálódik, személyiségformáló befolyása is            




 határozott irányt, minőséget vesz fel.

A nevelési tényezők által produkált nevelői határok, a neveltek magatartásához, tevékenységének szabályozására irányulnak, s az ily módon szabályozott aktivitáson keresztül fejtik ki személyiségformáló befolyásukat.

Érvényes ez a szülök, nevelők által megfogalmazott, a magatartásra vagy tevékenységre vonatkozó követelményekre, minták produkálására, a követendő magatartási normák megfogalmazására, de a kortárscsoportokban kapott értékelésekre és minden egyéb nevelési akcióra is.

A nevelési tényezők teljes köréhez tartozik a kortárscsoport, mint az aktivitás szociális szabályozását ellátó nevelési tényező – társas közegben a tevékenység, a feladatvégzés során a gyerekek között kibontakozó interakciók, kölcsönhatások.

Közvetlen nevelői hatások forrásai a felnőtt tekintélyi személye a követett nevelő hatások eredete a feladat és a kortársi csoportok interakciói.

A direkt tekintélyi szabályozás a serdülő növendékek erős személyi ellenállása következtében egyre kevésbé hatékony. 

A nevelési módszereknek a nevelés folyamatában betöltött funkciójával kapcsolatban a közvetlen és közvetett nevelési hatásrendszer szervezésére tartalmi, gyakoriságbeli és terjedelmi optimalizálására érvényesülésük feltételeinek biztosítására szolgáló  eljárásoknak tekinthetők – egymással szorosan összetartozó, kettős funkciót töltenek be:

· a nevelő határoz orientálásával szabályoznak, a növendékek aktivitását, magatartását, tevékenységét

· ezzel összefonódva formálják a magatartás és tevékenység személyiségbeli determinánsait.

A nevelési módszerek főbb csoportjai:

· közvetlen  nevelési módszerek (felnőtt tekintélyi személyek)

1. beidegzés közvetlen módszerei nevelő hatásainak orientálódása

2. magatartási – tevékenységi modellek közvetítésének direkt módszerei

3. tudatosítás közvetlen módszerei

      -    közvetett nevelési módszerek (feladatok és a kortársi csoportok)

1. közösség-, és önfejlesztő feladatok nevelő hatásai, megszervezésének módszerei 

2. kortársi interakciók szabályozásának módszerei

· személyiségformáló funkciók szerint:



1. szokásformáló eljárások: -beidegzés közvetlen módszerrel

                                                                - közösségfejlesztő és önfejlesztő feladatok módszerei

2. a példakép –eszménykép formálásnak módszerei

                                    - a magatartási- tevékenységi modellek közvetítésének direkt módszerei
           - a modellközvetítő interakciók megszervezésének módszerei

3. meggyőződés formáló eljárások:




           - tudatosítás közvetlen módszerei






-  felvilágosító interakciók megszervezésének módszerei

10. tétel

Nevelési célok

A nevelési folyamatban a személyiség különböző strukturális elemeinek fejlesztése történik.

A pedagógiai nevelés célkitűzései valamilyen személyiség vonás és ezzel szorosan összefüggő magatartás- és tevékenység repertoár formálása.

A pedagógia legáltalánosabb feladata, az egyén társadalmiasult személyiségkomponenseknek fejlesztése ezért kell, hogy a pedagógiai célrendszerben fogalmazódjék meg. 

Fontos az aktivitás iránya, társadalmi tartalma, szociális értékessége  - közösségfejlesztő, önfejlesztő aktivitásra igyekszik alkalmassá tenni az egyént, a konstruktív életvezetés megalapozása érdekében: nevelés alapvető célja.

Elsődleges cél : a közösségfejlesztő magatartás és tevékenység szükségleteinek kialakítása a szemlyiségben.

Szükségletek: 

· szellemi, fizikai és közéleti munka szükséglete

· a közösség szellemi, kulturális és természeti értékeinek védelmére, óvására irányuló szükséglet

· segítségnyújtás szükséglete

· fegyelmezett magatartás szükséglete

Másodlagos cél: az önfejlesztő aktivitás szükségletei az intézményes nevelés, képzés után – önnevelő tevékenység.

Szükségletek:

· művelődési szükségletek, új információk, ismeretek

· esztétikai szükségletek, élménybefogadás, igényesség 

· egészséges életmód iránti szükségletek, mozgás, higiéniai szabályok, életritmus.

Nevelés: Hosszú ideig tart, változatos tevékenység. Az önálló életre készít elő.

A fejlődés során embert érő hatások:

· eredetük szerint: öntudatlan és szándékos

· irányuk szerint: fejlődést elősegítő

· értékük szerint: növendékre nézve kedvező, kedvezőtlen

A fejlődés eredménye: hogyan csoportosulnak a hatások

A nevelés: szándékos hatás

A nevelés céltudatos hatások tervszerű elrendezése

A nevelés a közösség életéből fakadó, s arra ható, az egyén kifejlődését tudatosan elősegítő, huzamos ideig tartó szellemi tevékenység, amellyel a fejlettség magasabb fokán lévők céltudatosan és tervszerűen alakítják a kevésbé fejletteket, amíg az alakítást az önállóság ki nem zárja.

A környezet: mindazon körülmények, amelyek között élünk, mindenféle külső hatás, ami a növendéket alakítja : -szándékos hatás

                                  - szándéktalan hatás

A családi előzmények: az elődök életének folytatói

· kapott testi-lelki meghatározottság

· családi hagyományok: életmód, világfelfogás, szokás

A szülőktől eredő hatások:

· önkéntelen: mindaz, ami szülők és gyermekek természetes együttélése közben a szülőktől kiindul, anélkül, hogy célja volna, s a szülők tudnának róla (szülők egyénisége, egymáshoz való viszonyuk, foglalkozása, életmódja)

· szándékos: szülők részéről mindaz, amit a acsaládi nevelés fogalma tartalmaz (a gyermek testi-lelki gondozása, példaadás)

Iskola előtt:

 A gyereket a szülőkön kívül alakítják még – más személyek – lakás állapota, minősége, rend, biztonság – természeti környezet, táj, éghajlat, - lakóhely (tanya, falu, város) minőségéből eredő hatások.

Iskolába járás idején:

Az idegenek: egyéni találkozások

· iskolába 3 féle hatás: 

1. iskolai rendszeres nevelés, tanítás, rendtartás, otthoni élet befolyásolása

2. az  iskola öntudatlan és szándéktalan hatása: a tanító egyénisége, a családdal való viszonya

3. barátok alakító hatása: a gyermek bekerül a társadalom, a nagy közösség életébe

· az egyházi élet: vallástanulás, templomba járás, egy nem látható csak elgondolható világba kell bele élnie magát

· közélet hatása: minél a község a lakótelep ez a hatás annál nagyobb, s minél nagyobb városban nő fel, ez a hatás annál több irányú: erkölcsi értékek kialakulásának kezdete

· a nyomtatott betű hatása: az érdeklődésnek sokféle kérdésre való irányulása

· művelődés egyéb intézményei: könyvtárak, múzeumok, előadások, folyóiratok, színház

Az iskola elhagyása után:
Megmarad az addigi hatások valamennyi csoportja, de más viszonyban. A baráti kör befolyásas a legerősebb, a közélet hatása megerősödik, ifjúsági mozgalmak.

Vallással való viszony.

Választott életpályán való lelki elhelyezkedés. 

A közrendbe való beilleszkedés.

A környezetből eredő hatások sokfélék, az eredmény az öröklésnek és a környezetnek együtthatásából áll elő.

